
Eroii sunt daţi jos de pe soclu 


Cine a fost Mihai Viteazul încă se mai știe. Ce dar mai 
ales de ce a făcut, știu cu adevărat mai puțini. Ce 
reprezintă el și actul Unirii mulţi ar vrea să fie uitat. La 
acest obiectiv se lucrează intens prin diferite locuri și 
cotloane ale politicii interne și externe. Adrian Păunescu în 
una din poeziile sale referindu-se chiar la Mihai Viteazul, se 
întreba retoric, „cum se-ajunge pân’ la gâtul voievodului de 
țară, dacă nu-s trădări acasă, lângă ura de afară?”. Se 
ajunge, dar mai greu sau de loc. Dacă facem o incursiune 
în istorie, urmărind soarta vievozilor români mai cunoscuți 
sau mai sterși, cu sau fără ajutor din afară, mai toţi au fost 
uciși de sau cu sprijin din interior, fie că vorbim de Mihai, 
părăsit de căpitanii săi, de Vlad Țepeș, de Tudor din 
Vladimiri, de loan Vodă, pentru că de la Burebista încoace 
am fost blestemaţi parcă, să ne omorâm domnitorii. Unii se 
întreabă chiar de ce s-a oprit brusc această "frumoasă 
tradiţie” tocmai când... Glumeam și eu. 


Unii dintre domnitori nu au pace de liniște sau recunoștința 
! Ai neamului, nici dupa moarte. Antonescu dupa ce a fost 
KAA =. trădat la foc automat de toți cei care ar fi trebuit să il 
genereze, a fost declarat criminal de război și scos din 
galeria eroilor neamului. Mihai Viteazu după ce a fost 
asasinat mișelește, nu e lăsat să stea nici pe locul unde a 
fost așezat. Primarul Oradei îl dă jos de pe soclu promițând 
că îl așează acolo unde merită, într-un alt loc mai frumos care însă nu e pregătit și nu se știe când va 
fi, DACĂ va fi vreodată. Dar ca să nu se supere bruma de români adevăraţi rămasă în urbe, așează 
în locul lui pe Ferdinand, un alt domnitor sub care s-a înfăptuit Unirea, dar care a fost un papă-lapte, 
adevăratul rege a fost soția sa, Regina Maria. Că așa stau lucrurile, o spune chiar marele 
Clemenceau, vulpoiul, sau Tigrul diplomaţiei franceze aș spune europene a vremurilor, de la care 
Regina a cerut respectarea angajamentelor luate de aliaţi față de România în Primul Război Mondial. 
După întrevederea cu Maria, Clemenceau îi spune reprezentantului României la Paris: „O Regină ca 
a dumneavoastră trebuie primită numai cu onoruri militare comandate de mareșalul Foch in 


y 


persoana . 


(limages/stories/jurnalistica/Panouri_Ara 
Mihai_Viteazul_2023.jpg) 


Revenind la subiectul articolului, apetenţa românilor, și aș nominaliza mai clar, a „boierilor” români de 
ieri și de azi către trădarea patrioților și slăvirea alogenilor nu s-a terminat, așa cum ar fi crezut Multi, 
odată cu îndepărtarea domnitorilor fanarioți, deși și despre ei, românii știu încă prea puţine. Mulţi 


dintre ei, și există dovezi, au fost mai patrioți și mai români decât „boierii români”. Despre asta însă, 
altă dată. 


Revenind la subiect, după ridicarea lui Ferdinand în locul lui Mihai, a urmat ridicarea lui Ladislau, în 
Cetatea Oradiei. Pentru el s-a găsit imediat și locul liber și momentul și în 3 luni a fost săltat în șa. E 
adevărat, la înșeuare au participat doar 4 cavaleri și mă mir că evenimentul nu s-a petrecut noaptea. 


Mercenarii ridicați în slăvi 


Dar uite că „minunile” răsar la fiecare pas. În graba de a face pe plac potentaţilor vremii și a-și dovedi 
slugărnicia, boierii de azi comit ilegalităţi. Suntem informaţi că în Arad, „comunitatea ucraineană” 
constituită probabil și din refugiații ajunși în mașini de lux prin Arad, cazați și îmbuibaţi gratis de 
autorităţile române în timp ce bucureștenii nu au căldură și apă caldă în propriile apartamente deși 
plătesc toate taxele, impozitele și „serviciile”, a propus, iar autorităţile locale au votat și decis, 
amplasarea a doua, că una nu ajungea, „panouri comemorative” în memoria unui tânăr care şi-a 
căutat moartea pe bani în conflictul din Ucraina. Probabil i s-a spus că merge la discotecă și l-a dus 
GPS-ul în altă parte. 


Propunerea a venit de la consilierul local Sziegfried Mayer, pe voluntar am înţeles că îl chema Rudolf 
Wittman. Bineînţeles, nu contează cum îi cheamă e o simplă coincideţă faptul că vorbeau aceeași 
limbă. Și totuși, dacă lui îi dedicăm două panouri comemorative, ce facem cu Basta, albano-italianul 
care a fost tot voluntar în armata habsburgilor, năimit să lupte pentru „eliberarea Transilvaniei” ? 
Pentru el nimic nimic ? Se supără fraţii noștri de gintă latină. Dar să zicem că trăim alte vremuri, așa 
era atunci, lume săracă, trebuia să trăiască si bieţii mercenari și fameliile lor, așa că se angajau 
asasini cu ziua. Tânărul Rudi se înscrisese la 19 ani în Legiunea Străină dar nu pentru că îi plăcea să 
tragă cu arma ci pentru că „Avea un respect deosebit pentru ce înseamnă armata, cu disciplina, 
onoarea, mândria care îi reprezintă pe militari”. Cel puţin așa spun cei apropiaţi despre el. Nu pot să 
nu mă întreb, dacă avea un respect deosebit pentru armată, de ce nu s-a dus el la 19 ani la una din 
Academiile M.Ap.N.? Mister. Dar nu el e problema, fiecare își alege singur traseul în viaţă și soarta. 
Dumnezeu să îl odihnească! Acum să vorbim despre iniţiativa domnului Mayer. 


Nu vreau să comentez prea mult o să încerc să pun la dispoziţia cititorilor și a domnului Mayer ca și a 
întregului consiliu local Arad si asociaţiilor care au susţinut și susțin proiectul, următoarele date: 


- Protocolul adiţional la Convenţiile de la Geneva din 12 august 1949 privind protecţia victimelor 
conflictelor armate internaţionale, (Protocol 1), din 8 iunie 1977 conţine următoarele: 


„Articolul 47.2 

Prin termenul mercenar se înțelege orice persoană: 

(a) care este special recrutată în tară sau în străinătate pentru a lupta într-un conflict armat; 
(b) care, în fapt, ia parte la ostilități, 


(c) care ia parte la ostilități în special în vederea obținerii unui avantaj personal si căreia îi este efectiv 
promisă, de către o parte la conflict sau în numele ei, o remuneratie superioară aceleia promise sau 
plătite combatanţilor având un grad si o funcţie analoage în forțele armate ale acestei părți; 


(d)care nu este nici resortisant al unei părți la conflict și nici rezident al teritoriului controlat de o parte 
la conflict; 


(e) care nu este membru al forțelor armate ale unei părți la conflict și ĝi 


(f) care nu a fost trimisă de către un stat, altul decât o parte la conflict, în misiune oficială ca membru 
al fortelor armate ale statului respectiv.” 


B.Convenţia internaţională împotriva recrutării, folosirii, finanţării și instruirii mercenarilor A/RES/44/34 
a O.N.U., din decembrie 89, semnată și ratificată, adoptată și de România, și de Rusia și de Ucraina 
și de toate statele care contribuie cu forțe si mijloace, prin faţă sau prin spate la conflictul din Ucraina, 
are la art 1 aceeași definiţie, în plus, spune următoarele: 


Art.2. Orice persoană care recrutează, folosește, finanţează sau antrenează mercenariașa cum sunt 
definiti în prezentul document, comite un act de violare a prevederilor prezentei Convenții. 


Art 3. Mercenarul, așa cum e definit în articolul 1 al prezentei convenții, care participă direct la 
ostilități sau în acte de violență în funcţie de caz, comite o încălcare a prezentelor prevederi. 


Art 4. Se consideră încălcare a prezentelor prevederi și orice persoană care: 
- încearcă să încalce prevederile Convenţiei 
- este complice unei persoane care încearcă sau încalcă aceste prevederi. 


Art. 5.1 Statele semnatare nu vor recruta, folosi, finanța sau instrui mercenari și vor interzice 
asemenea activități, conform prezentei Convenții. 


Art5. 3 Statele semnatare vor incrimina prin măsuri proprii, orice fel de încălcări ale prezentelor 
prevederi. 


Art.6. Statele semnatare vor coopera pentru prevenirea încălcării prevederilor stabilite în prezenta 
Convenție. 


Art.7 Statele semnatare vor lua toate măsurile pentru implementarea prezentei convenții. 


Mentionez că pe lângă convențiile și protocoalele internaţionale la care România este semnatară 
există și prevederi autohtone care incriminează mercenariatul și anume Protocolul 1/1977 adiţional la 
convențiile de la Geneva din 12 august 1949. 


Având în vedere cele de mai sus, nu pot să nu (mă) întreb : 
Oare domnul Mayer când a propus și consiliul local Arad când a votat au cunoscut legislația? 


Oare actul semnat și inițiativa nu pun autorităţile arădene în situaţia de a se face opozabili articolelor 
5.3 și 5.4 din Convenţia menţionată? 


Oare prin măsura respectivă, care fără îndoială slăvește mercenariatul, respectivii nu se fac complici, 
conform art 4 din Convenţie la actul comis de tânărul Rudi ca și la a celor care - văzând atitudinea și 
osanalele autorităţilor - se vor simţi tentaţi să provcedeze la fel? 


Ce va face Statul Român legat de aceste aspecte? Va lăsa alogenii să își facă propriile legi încălcând 
prevederile la care statul român este semnatar ? 

